Diari Oficial de la Generalitat Valenciana


Sumari del DOGV 4900, del 10-12-2004 (2004/12266)

Notificació a la mercantil C'Ros Grupo Hostelero, SL.
-----------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12238


Organisme emissor
:   Conselleria d'Economia, Hisenda i Ocupacio

Tipus de document
:   Anunci

Notificació a la mercantil C'Ros Grupo Hostelero, SL. [2004/Q12099]
  
S'ha intentat la notificació a la mercantil C'Ros Grupo Hostelero, SL, amb domicili a Orihuela, urbanització Playa Flamenca, local 3, centre comercial Mercadona, i com no s'ha pogut practicar, en virtut del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà del present anunci, se li notifica l'acord següent:
  
«Vist l'escrit formulat el 14 de gener de 2004 per Juan Ramón Cuñat Andrés, en representació d'Automáticos Cuñat, SA, en el qual sol·licita l'anul·lació de les autoritzacions d'instal·lació de les màquines de tipus B, autoritzades en el local situat a Benidorm, carrer de l'Hivern, s/n, autoritzades amb els números 030310450-5 i 030310450-6.
  
Antecedents de fet
  
1. Amb data 14 de gener de 2004, tingué entrada en estos servicis territorials un escrit de Juan Ramón Cuñat Andrés, en representació d'Automáticos Cuñat, SA, en el qual comunica:
  
a) Que la mercantil titular de l'establiment denominat Cafetería C'Ros, situada a Benidorm, carrer de l'Hivern, s/n, C'Ros Grupo Hostelero, SL, va ser denunciada pel propietari del local (Grup Mercadona) davant dels jutjats de Benidorm, i va obtindre sentència de desnonament d'este.
  
b) Que així mateix, hi ha diligència d'embargament de crèdits contra C'Ros Grupo Hostelero, SL, dictada per l'Agència Tributària.
  
c) Que Grup Mercadona ha instat Automáticos Cuñat, SA, a retirar les màquines que tenia instal·lades en el local mencionat, al·legant que no vol tindre cap màquina instal·lada als seus locals, per això la seua empresa va retirar-les al magatzem de la seua propietat.
  
d) Que davant d'estos fets, el perjudici econòmic suportat per la seua empresa operadora i la impossibilitat material de localitzar C'Ros Grupo Hostelero, SL, no pot formalitzar les corresponents anul·lacions d'autorització d'instal·lació de mutu acord concedides per al local mencionat.
  
Per això sol·licita d'estos servicis territorials que s'anul·len les autoritzacions d'instal·lació de les màquines emparades amb els números d'autorització 030310450-5 i 030310450-6.
  
2. Que amb data 22 de gener de 2004, i a la vista de l'escrit formulat per Juan Ramón Cuñat Andrés, en representació d'Automáticos Cuñat, SA, es concedix termini d'al·legacions a la mercantil C'Ros Grupo Hostelero, SL, a l'empara del que disposa l'article 84 de la Llei 30/1992, de 26 de novembre.
  
3. Que després de diversos intents de notificar la concessió del dit termini d'al·legacions a la mercantil C'Ros Grupo Hostelero, SL, en el seu domicili social, urbanització Playa Flamenca, local 3, centre comercial Mercadona, es va publicar en el Diari Oficial de la Generalitat Valenciana els dies 17 de maig de 2004 i 25 de juny de 2004, així com exposat en el tauler d'anuncis de l'Ajuntament d'Orihuela des del dia 29 d'abril de 2004 fins al dia 12 de maig de 2004, d'acord amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
4. Que en el dia de hui la mercantil C'Ros Grupo Hostelero, SL, no ha presentat cap al·legació.
  
5. S'ha omés en el present expedient el tràmit d'audiència en no haver sigut tinguts en consideració ni altres fets ni altres al·legacions que les adduïdes per l'interessat.
  
Fonaments de dret
  
1. Esta direcció territorial és competent per a resoldre la present sol·licitud, d'acord amb el Decret 112/2003, d'11 de juliol, del Consell de la Generalitat, que aprova el Reglament Orgànic i Funcional de la Conselleria d'Economia, Hisenda i Ocupació (DOGV de 14.07.2003).
  
2. Ha de significar-se que l'article 31.1 del Reglament de Màquines Recreatives i d'Atzar establix com a causes d'extinció de l'autorització d'instal·lació les següents:
  
a) Per mutu acord entre l'empresa operadora i el titular de l'establiment, acreditat documentalment de forma autenticada per notari.
  
b) Per sentència ferma obtinguda per qualsevol de les parts que declare l'extinció d'aquesta.
  
c) Per cancel·lació de la inscripció de l'empresa operadora en el registre.
  
d) Per cancel·lació de la inscripció de l'establiment en el corresponent Registre d'establiments autoritzats per a la instal·lació de màquines recreatives i d'atzar.
  
e) Per la comprovació d'inexactituds essencials en alguna de les dades expressades en la sol·licitud o en els documents aportats amb esta.
  
f) Per sanció consistent en la revocació de la autorització d'instal·lació.
  
I la pretensió deduïda per l'empresa operadora Automáticos Cuñat, SA, d'extingir les autoritzacions d'instal·lació a què fa referència el present expedient de forma unilateral, per impossibilitat de demanar la firma del titular de l'establiment autoritzat, no es fonamenta en cap dels motius exposats en l'article mencionat, per la qual cosa és procedent desestimar-la.
  
Vistos els articles mencionats i altres de pertinent aplicació, resolc:
  
Desestimar la sol·licitud deduïda per Juan Ramón Cuñat Andrés, en representació d'Automáticos Cuñat, SA, en escrit presentat en la Direcció Territorial d'Economia i Hisenda d'Alacant el 14 de gener de 2004.
  
Contra el present acord, que no esgota la via administrativa, es podrà interposar recurs d'alçada davant del sotssecretari de la Conselleria d'Economia, Hisenda i Ocupació, en el termini d'un mes comptat a partir de l'endemà de la notificació, d'acord amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 13 de setembre de 2004».
  
I perquè valga de notificació a l'interessat, s'expedix el present anunci.